Fra Årsmelding Besteforeldrenes klimaaksjon Drammen og omegn for perioden 31.1.18 – 31.1.19

Styret har i perioden hatt 8 styremøter og behandlet 46 saker. BKA Drammen og omegn hadde pr 31.12.2018 121 medlemmer, en økning fra 83 ved forrige årsskifte, dvs. 46 %.

Stands: Det har vært to stands: En under Elvefestivalen i august og en på Barnas miljødag under Klimafestivalen i januar.

Informasjonsvirksomhet: Styret arrangerte 20.9.2018 et åpent møte på Drammensbiblioteket om Buskerudbyen.

Vi har produsert eget informasjonsmateriell og brukt annet materiell. Informasjonen har vært delt ut på Elvefestivalen og på arrangementer under Klimafestivalen §112.

Vi har egen facebook-side med sporadiske postinger. Vi har hatt to kronikker i Drammens tidende, en på vårparten om plast og olje og en i oktober om Buskerudbyen. Vår tidligere leder Martin Lindal har også hatt et innlegg i Drammens tidende. Elisabeth Briseid har hatt to innlegg som medlem av BKA i Aftenposten og ett i Vårt Land, dessuten har det vært to oppslag med henne i Drammens tidende og Dagsavisen Fremtiden.

Valgår 2019: Medlemmer i BKA har bidratt i en dugnad og sendt ut forslag til programposter til programkomiteer i samtlige politiske partier. Styret lokalt har invitert de politiske partiene i Drammen til et politisk møte 25.4.2019.

Klimafestivalen 9. – 27. januar 2019: Også i denne perioden har Klimafestivalen vært et satsingsområde.

Disse har gjort en innsats på vegne av BKA i koordineringsgruppa: ,Turid Werrum, Maria Mercedes

Brekke og Elisabeth Briseid (Koordineringsgruppas leder er Anne Cathrine Vogt, styremedlem i

Naturvernforbundet i Drammen. Hun er også medlem i BKA). Maria har hatt utstilling med

kalligrafiarbeider i Fjell kirke 20.1. Turid medvirket i konserten En jord vi deler på 26.1.2019, og hun

var stedfortreder for Elisabeth Briseid på Formiddagstreff 10.1.2019 i Bragernes menighetshus. Vi

hadde et eget arrangement «Møt Besteforeldrenes klimaaksjon på Drammensbiblioteket». 11 kom

(mot 2 i fjor). Vårt medlem Elisabeth Smith hadde ansvar for Strikk og lytt og Litteratur til lunsj, begge

med klimavri og stort frammøte .

Utover innsatsen i koordineringsgruppa har BKA ikke hatt kapasitet til å legge inn arbeid i det

tradisjonelle stormøtet. Det ble også i år ivaretatt av Drammen kirkeforum.

Medlemsbrev

Det har vært sendt ut 13 (ca) medlemseposter.

Annet

Broderiutstillingen Bestemors klimaprotest har vært vist på Arendal bibliotek, under Klimafestivalen

§112 i Molde og på Lågdalsmuseet i Kongsberg.

Drammen, 31.1.2019

Elisabeth Tveter Briseid (s), kontaktperson